સરકારના દાવા મુજબ ગૌણ વન પેદાશોની આવક સીધી આદિવાસીઓના ખાતામાં જમા થાય છે. ખરેખર આવું કશું છે જ નહિ. જેમ કે, ટીમરુ પાનાં જે આદિવાસીઓ એકત્ર કરે છે તેઓ મોટે ભાગે ખાનગી વ્યક્તિઓ એવા સ્થાનિક ફડમુનશી પાસે જ જાય છે અને ફડમુનશી તેની હરાજી કરીને ટીમરુનાં પાન મેળવે છે. આ આખી પ્રક્રિયામાં ક્યાંય ગ્રામ પંચાયતો કે તાલુકા કે જિલ્લા સ્તરની પંચાયતો સામેલ છે જ નહિ. ફડમુનશી જ આદિવાસીઓને ટીમરુ પાનના પૈસા આપે છે અને એ બેન્કમાં જમા થતા જ નથી. આમ, સરકાર જૂઠ્ઠું બોલે છે અને ખોટી જાહેરખબરો આપીને લોકોને છેતરે છે.